Էլիզա Տորսնես

**Էլիզա Հովե Տորսնեսս** (; ), նորվեգացի ֆուտբոլիստ, ով հարձակվողի դիրքում է հանդես գալիս նորվեգական «Ավալդսնես» ակումբում և Նորվեգիայի կանանց հավաքականում:

## Ակումբային կարիերա
Լեյկանգերում ծնված Էլիզա Տորսնեսը սկսել է ֆուտբոլ խաղալ «Կեուպանգեր» թիմում և այնտեղ է մնացել մինչև 2006 թվականին «Արնա-Բյորնար» ակումբ տեղափոխվելը։ Տորսնեսն իր դեբյուտը կատարել է Էրիկա Սկարբեի, Մադլեն Գիսկեի և Տրուդա Յոհանեսենի հետ միաժամանակ։ 2006 թվականին «Արնա-Բյորնարը» Նորվեգիայի առաջնությունում զբաղեցրեց 5-րդ հորիզոնականը։ Տորսնեսը 19 գոլով դարձավ Թոփսերիենի լավագույն ռմբարկուն, ինչպես նաև ճանաչվեց լիգայի Տարվա երիտասարդ խաղացող և ընդգրկվեց լիգայի խորհրդանշական հավաքականում: 2007 թվականի մրցաշրջանը Տորսնեսի համար պակաս հաջող էր, քանի որ նա խփեց ընդամենը 6 գոլ, մինչդեռ նրա թիմն ավարտեց առաջնությունը չորրորդ հորիզոնականում:

2008 թվականի մրցաշրջանում Տորսնեսը Թոփսերիենի կազմում խփել է 14 գոլ, ինչպես նաև 11 գոլ՝ 10 գավաթային խաղերում։ Նա օգնեց իր թիմին ավարտել հինգերորդ տեղը և կարողացավ գոլ խփել մրցաշարի բոլոր լավագույն թիմերին (բացառությամբ «Ռեայի»): Դեկտեմբերի 12-ին Տորսնեսը հայտնել է, որ պայմանագիր կկնքի «Ռեալի» հետ:

«Ռեայում» անցկացրած առաջին երեք մրցաշրջաններում Տորսնեսը երկու անգամ դարձել է Նորվեգիայի չեմպիոն: 2011 թվականին նա երկրորդ անգամ դարձավ Թոփսերիենի լավագույն ռմբարկուն՝ խփելով 27 գոլ (նաև նրա անձնական ռեկորդը)։

2012 թվականի մրցաշրջանի ավարտից հետո Տորսնեսը պայմանագիր է կնքել «Ստաբեկի» հետ։ 2013 թվականին Տորսնեսը երրորդ անգամ դարձավ Նորվեգիայի առաջնության լավագույն դիպուկահարը՝ այս անգամ աչքի ընկնելով 19 գոլով: «Ստաբեկը» դարձել է երկրի չեմպիոն և նվաճել Նորվեգիայի գավաթը։

«Ստաբեկում» երկու մրցաշրջան անցկացնելուց հետո Տորսնեսը տեղափոխվեց «Ավալդսնեսս», որի կազմում կխաղա հաջորդ երեք մրցաշրջաններում։ 2017 թվականին Տորսնեսը դարձավ Թոփսերիենի պատմության ամենաարդյունավետ ռմբարկուն։

2017 թվականի հոկտեմբերին Տորսնեսը տեղափոխվեց ավստրալական «Կանբերա Յունայթեդ» ակումբ՝ իր կարիերայում առաջին անգամ մեկնելով հանդես գալու արտասահմանյան թիմում։ Նա «Կանբերա Յունայթեդի» կազմում անցկացրած 9 խաղում դարձել է 6 գոլի հեղինակ:

2018 թվականի փետրվարի 14-ին Տորսնեսը պայմանագիր կնքեց Յուտա Ռոյալսի՝ ամերիկյան կանանց ֆուտբոլի ազգային լիգայի նորաստեղծ ակումբի հետ։ Այս թիմում մնալը անհաջող էր Տորսնեսի համար, քանի որ նա այդ ժամանակահատվածում խաղադաշտում հայտնվեց ընդամենը ինը խաղում և ոչ մի գոլ չխփեց: Մրցաշրջանի ավարտից հետո «Յուտա Ռոյալսը» մերժել է պայմանագրի իր տարբերակը և տրանսֆերի հանել նորվեգացի ֆուտբոլիստուհուն, որտեղ նա մնացել է չպահանջված։

2018 թվականի նոյեմբերին Տորսնեսը մեկ տարվա պայմանագիր է կնքել «Քուինների», Այդ ժամանակ գործող Թոփսերիենի չեմպիոնուհիների հետ, որը նախատեսված է 2019 թվականի մրցաշրջանի համար։ Նույն թվականին նա վարձավճարով տեղափոխվեց «Կանբերա Յունայթեդ», որից վերադառնալուց հետո կվերադառնա իր նախկին ակումբ՝ «Ավալդսնես»:

## Կարիերան հավաքականում
2006 թվականին Էլիզա Տորսնեսը իր նորամուտը նշեց Նորվեգիայի կանանց հավաքականում, սակայն չընդգրկվեց նրա կազմում 2007 թվականի աշխարհի առաջնությունում։ Տորսնեսը ազգային հավաքականի կազմում իր առաջին գոլը խփել է Իտալիայի հավաքականի դեմ խաղում, որը տեղի է ունեցել Ալգարվեի գավաթի շրջանակներում 2008 թվականին: Նույն թվականին Տորսնեսը հրավիրվել է Նորվեգիայի հավաքական՝ մասնակցելու Պեկինի Օլիմպիական խաղերին, որտեղ նա մասնակցել է երեք հանդիպման։ Նորվեգիան օլիմպիական մրցաշարի քառորդ եզրափակիչում պարտվեց Բրազիլիային։

Տորսնեսը իր երկրորդ գոլը խփեց հավաքականի կազմում 2009 թվականի Եվրոպայի առաջնության քառորդ եզրափակչում, որն ավարտվեց Նորվեգիայի հաղթանակով Շվեդիայի նկատմամբ 3:1 հաշվով։ Նա մասնակցել է նաև 2011 թվականի աշխարհի առաջնությանը, Նորվեգիայի խմբային բոլոր երեք հանդիպումներին և գոլի հեղինակ դարձել մրցաշարի իր թիմի վերջին խաղում, որը պարտվել էր Ավստրալիային 1:2 հաշվով: Նորվեգիան իր խմբում զբաղեցրեց երրորդ տեղը և դուրս չեկավ փլեյ-օֆֆ։

2013 թվականի Եվրոպայի առաջնությունում Տորսնեսը մասնակցել է իր թիմի յուրաքանչյուր խաղին այդ մրցաշարում։ Նորվեգուհիները հասել են այս առաջնության եզրափակիչ, որում նվազագույն հաշվով պարտվել են Գերմանիային։

Տորսնեսը նաև մասնակցել է Նորվեգիայի 2015 թվականի աշխարհի առաջնության բոլոր չորս հանդիպումներին: Նրա թիմը դուրս մնաց այս մրցաշարից 1/8 եզրափակչում Անգլիայից կրած պարտությունից հետո։ Տորսնեսը հավաքականի կազմում էր նաև Նորվեգիայի համար ձախողված Եվրոպայի 2017 թվականի առաջնությունում, որում թիմը պարտվեց խմբային փուլի բոլոր երեք խաղերում և չկարողացավ գոլ խփել։

2019 թվականի Աշխարհի առաջնության ընտրական փուլի շրջանակներում տորսնեսը Նորվեգիայի կազմում անցկացրել է 6 հանդիպում, որոնցում դարձել է մեկ գոլի հեղինակ: Իսկ Նորվեգիան կարողացավ հաղթել իր խմբում և որակավորվել եզրափակիչ փուլի համար։

## Վիճակագրություն
2019 թվականի նոյեմբերի 9-ի դրությամբ

## Ձեռքբերումներ
### Ակումբային
**Ռեա**
* Նորվեգիայի չեմպիոն (2)։ 2009, 2011
* Նորվեգիայի գավաթակիր՝ 2009, 2010

**Ստաբեկ**
* Նորվեգիայի չեմպիոն (1)։ 2013
* Նորվեգիայի գավաթակիր՝ 2013

**Ավալդսնես**
* Նորվեգիայի գավաթակիր՝ 2017

### Անհատական
* Նորվեգիայի առաջնության լավագույն ռմբարկու (3). 2006 (19 գոլ), 2011 (27 գոլ), 2013 (19 գոլ)

## Ծանոթագրություններ

 
Կատեգորիա:Նորվեգացի կին ֆուտբոլիստներ
Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Կանանց ֆուտբոլի հարձակվողներ
Կատեգորիա:Նորվեգիայի հավաքականի ֆուտբոլիստներ